În această dimineață s-au înregistrat -6 grade Celsius în Masivul Postăvarul și -1 grad Celsius în Poiana Brașov. Cerul este senin, avem soare și vizibilitate perfectă.
Pe pârtiile deschise sunt condiții bune pentru practicarea sporturilor de iarnă, mai ales datorită ninsorilor abundente din ultimele ore. Stratul de zăpadă bătătorită este de 50 de centimetri pe pârtia Kanzel, 40 de centimetri la gondolă și 35 de centimetri la stația inferioară de la telescaunul Ruia. În partea inferioară nu se schiază!
Conform paginii de facebook a lui Emil Fărcășanu, "Toate pârtiile din zona superioară, până la telescaunul Ruia, sunt deschise, amenajate și în condiții foarte bune! Strat de zăpadă proaspăt, peste amenajare". Zăpada este moale în unele zone, mai ales la amiază, din cauza diferențelor mari de temperatură dintre noapte și zi.
Funcționează următoarele instalații de transport pe cablu: telegondola, telescaunul Ruia și teleschiul Ruia.
Ski-pass-urile, inclusiv cu opțiunile valabile pentru Miercurea brașovenilor, pot fi încărcate și online: www.skibv.ro.
Informații despre starea pârtiilor și funcționarea transportului pe cablu: starepartii.brasovcity.ro.
Sursa: Realitatea de Brasov